Dis interessant om daarop te let dat in die vredesverdrag van Vereeniging ooreengekom is dat die Britte die forte en drade sou verwyder. Dit is maar halfhartig nagekom. Die plaaslike bevolking het egter na die oorlog die verlate forte geplunder en veral die sinkplate gebruik om hulle afgebrande huise te herstel. Die klipmure is nooit afgebreek nie, gelukkig nie, want dit is nogal glad nie ‘n ontsiering van die landskap nie.